
Қазақстан Республикасының Қаржы нарығын реттеу және дамыту агенттігі
Тиісті нормативтік құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Қазақстан Республикасы Президентінің, Үкімет басшылығының хаттамалық және өзге де тапсырмаларына сілтеме жасай отырып, заң жобасын қабылдау үшін негіздер және/немесе оны қабылдау қажеттігінің басқа да негіздемелері.
Бағалы қағаздар нарығы туралы жаңа заңды әзірлеуді көздейтін Қазақстан Республикасы Президентінің қатысуымен 2026 жылғы 10 ақпандағы Қазақстан Республикасы Үкіметінің кеңейтілген отырысы хаттамасының 2.2-тармағы
Заң жобасының мақсаттары, міндеттері және негізгі ережелері.
Капитал нарығында қалыптасатын қатынастарды реттеу, оларды бақылау және қадағалау рәсімдерін регламенттеу, сондай-ақ «Капитал нарығы туралы» Қазақстан Республикасының жаңа Заңының жобасын қабылдауға байланысты құқықтық олқылықтар мен қайшылықтарды жою.
Заң жобасының негізгі ережелері мынадай нормативтік құқықтық актілерге өзгерістер мен толықтырулар енгізуді көздейді: Қазақстан Республикасының Азаматтық кодексі (Жалпы бөлім) және Қазақстан Республикасының Азаматтық кодексі (Ерекше бөлім), Қазақстан Республикасының Жер кодексі, Қазақстан Республикасының Кәсіпкерлік кодексі, Қазақстан Республикасының Азаматтық іс жүргізу кодексі, Қазақстан Республикасының Экологиялық кодексі, Қазақстан Республикасының Әлеуметтік кодексі, Қазақстан Республикасының Бюджет кодексі, сондай-ақ Қазақстан Республикасының «Қазақстан Республикасының Ұлттық Банкі туралы», «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы», «Жылжымайтын мүлік ипотекасы туралы», «Жауапкершілігі шектеулі және қосымша жауапкершілігі бар серіктестіктер туралы», «Аудиторлық қызмет туралы», «Коммерциялық емес ұйымдар туралы», «Қазақстанның Даму Банкі туралы», «Несие серіктестіктері туралы», «Акционерлік қоғамдар туралы», «Қаржы нарығы мен қаржы ұйымдарын мемлекеттік реттеу, бақылау және қадағалау туралы», «Жарнама туралы», «Қазақстан Республикасындағы несие бюролары және несие тарихтарын қалыптастыру туралы», «Инвестициялық және венчурлық қорлар туралы», «Жобалық қаржыландыру және секьюритизация туралы», «Қазақстан Республикасының екінші деңгейдегі банктерінде орналастырылған депозиттерді міндетті кепілдендіру туралы», «Тауар биржалары туралы», «Қылмыстық жолмен алынған кірістерді заңдастыруға (жылыстатуға) және терроризмді қаржыландыруға қарсы іс-қимыл туралы», «Атқарушылық іс жүргізу және сот орындаушыларының мәртебесі туралы», «Мемлекеттік мүлік туралы», «Ұлттық әл-ауқат қоры туралы», «Микроқаржылық қызмет туралы», «Оңалту және банкроттық туралы», «Рұқсаттар және хабарламалар туралы», «Пошта туралы», «Төлемдер және төлем жүйелері туралы», «Коллекторлық қызмет туралы», «Валюталық реттеу және валюталық бақылау туралы», «Қазақстан Республикасындағы цифрлық активтер туралы» және «Қазақстан Республикасындағы банктер және банк қызметі туралы» заңдарына өзгерістер мен толықтырулар енгізуді қамтиды.
Жоба қабылданған жағдайда болжанатын салдар.
Теріс салдарлар көзделмейді. 
Күтілетін нәтижелердің мерзімі.
Жоспарланған нәтижелерге қол жеткізу заң жобасы қабылданғаннан кейін жеті жыл ішінде күтіледі.
Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда – Республикалық бюджет комиссиясының шешімі.
Заң жобасын іске асыру мемлекеттік бюджеттен қосымша қаржылық шығындарды талап етпейді.
Егер заң жобасы кәсіпкерлік субъектілерінің мүдделерін қозғайтын болса, заңның қолданысқа енгізілуіне байланысты кәсіпкерлік субъектілері шығындарының азаюын және (немесе) ұлғаюын растайтын есеп-қисаптардың нәтижелері.
Заңды күшіне енгізу кәсіпкерлік субъектілерінің шығындарын ұлғайтуды немесе азайтуды көздемейді.

